钦定古今图书集成/明伦汇编/闺媛典/第278卷 > 皇清十一 > 常自慊妻邢氏
## 钦定古今图书集成/明伦汇编/闺媛典/第278卷 > 皇清十一 > 常自慊妻邢氏

按《道州新志》：“邢氏，常自慊妻，北直大名人。崇祯间随夫为道州吏目。夫没于官，邢年二十五，子幼。常既卑官，道远不能北归，邢苦节，勉其子以诗书业，纺织自给，僮仆一切遣去，朝夕惟一小鬟负汲而已。先是，夫有少妾，邢察其志移，遂听之出，不以自累。值世变流离，倍常艰苦，贞静如平时，常避之深山，无由得食，枵” 腹累日，无怨尢悲惋之意。逮其子为诸生，食廪饩，犹督责如孺子，年逾六十五尺，男子罕识其面。